Дӯстнинг борига шукр.

Оѓир кунда яраган,

Ањволингни сӯраган,

«Иссиқ тӯн»га ӯраган,

Дӯстнинг борига шукр.

Кӯнглим ӯсар тоғ бӯлиб,

Кӯнглим яшнар боғ бӯлиб,

Кӯнглим эрир «ёғ» бӯлиб,

Дӯстнинг борига шукр.

Бор экан содиҚ дӯстим,

Дунёда йӯқ кам-кӯстим.

Дўст-ла “ёв” йўлин тўсдим,

Дӯстнинг борига шукр.

Дӯсти йӯқ қилар њавас,

Дӯстни қӯлла њар нафас.

Дӯстлик буюк, муқаддас,

Дӯстнинг борига шукр.

Дӯст кӯпайсин тобора,

Душман бӯлсин овора.

Шукр қулгум минг бора,

Дӯстнинг борига шукр.

Дӯсти кӯп шод бахтиёр,

Дӯстликни қил ихтиёр.

Дӯсти кӯпга толеъ ёр,

Дӯстнинг борига шукр.

РУҲИЯТ

Эътибор қилмайсиз, аслида,

Руҳият-одамнинг қаноти.

Қуруқда, денгизда, осмонда,

Кӯтариб юргувчи оқ оти.

Умидинг узавер ноилож,

Қийшайиб босилган қадамдан.

Ғалаба хабарин кутма њеч–

Руҳияти фалаж одамдан…

Бегона юрт.

Бегона юрт. Кутилмаганда,

Учраб қолса битта юртдошинг.

Эҳтиросли савол-жавобу,

Қувончдан гангийди бошинг.

Ёнгинангдан жилдиргинг келмас,

Сӯрамайсан исмини њатто.

Қизиқувчан бола сингари,

Саволларинг бӯлмайди адо.

Бу одамнинг ӯзи нотаниш,

Илгари њам њеч келмаган дуч.

Гўё сенга аввалдан таниш,

Дилга тортар аллақандай куч.

…У одамни танимас эдинг,

Таниш ќилди ќардошлик њисси.

Дилингда бир илиќлик туйдинг,

Ундан келар Ватаннинг иси.

Кӯр тақдир

Кӯр тақдир, ростин айт, ким юва олар,

Сенинг кўнглингдаги «ќора доѓ»ларни?

«Ўлади» деганинг ўлмайин ќолар,

Сен гўрга тиќдинг-ку «соппа-соѓ»ларни.

Агар сенда бӯлса шундай ваколат,

Инсоф юзасидан адолат қил-да.

Касални касал де, соғни дегин соғ,

Қари билан ёшнинг фарқини бил-да.

Оламнинг сайќали, зийнати Инсон,

Шум тақдир, юзинг бур яхшилик томон.

Эрк бергин, соѓлик бер, теран аќл бер,

Яхши инсонларни саќлагин ОМОН.

«ИМКОНИЯТ»

Лочин бӯлсам дейди муяссар,

Осмонларни қучишдек бахтга!

Товуқ эса ӯйлар њар сањар:

«Қандай чиқсам экан дарахтга?»

ҲАМЁН

Энг бадавлат одамлар билан,

Доим юргач бирга ёнма-ён.

Асли тоза «буюм»лардан деб,

Ҳисоблади ӯзини ҳамён,

Гоҳ семириб, гоҳи ориқлаб,

Яшаб юрди чӯнтак, қӯлларда.

Пулдор-соҳиб учраб касодга,

Қолиб кетди аро йӯлларда.

Ҳамён шунда мажбур ишонди,

Табиатнинг буюк кучига.

Ҳамёнларнинг қадр-қиймати-

Боғлик экан унинг «ичи»га!

РОБИНЗОН КРУЗО

Ёлғиз яша оролда,

Робинзон Крузодек.

Афсусланма, њол бу-ки,

Ӯзинг хонсан, ӯзинг бек.

Сурув эмас, битта қӯй,

Боқиб яша чӯлларда.

Сӯнгги қултум сувинг ҳам,

Талош бӯлсин қӯлларда.

Майли, бӯлсин нонуштанг,

Бир бурда нон, совуқ чой.

Лек, ӯзингга буюрсин,

Ӯзинг танлаб топган жой.

Бировнинг ќавоғига,

Ќараб яшамоқ оғир.

Бир нокаснинг олдида,

Бӯлиб қолмагин «сағир».

Биров қош-қавоғига,

Қараган тез ӯлади.

Озод эркин яшамоқ-

Асли ЭРК шу бӯлади.

КӮЗЛАР…

Кӯзлар бир зум учрашган лаҳза,

Юрагимга туташди олов.

Бир «учқун»дан чиққан аланга–

Юрагимда ёнмоқда лов-лов.

Бир ӯт кетгач, ёнавераркан,

Ҳӯлу-қуруқ баравар шу пайт.

Мен-ку куйиб адо бӯляпман,

Сен ҳам, жоним, боқмагин лоқайд.

Ё ӯзингни от шу оловга,

Ёки мени қутқаз бутунлай.

Бу дунёдан кетмай армонда,

Ёнаётиб, қӯлингда ӯлай.

Бағрингга бос қӯлларинг билан,

Ол жонимни ўша тахлитда–

Бахтни кӯрмай кетгандан кўра,

Бахтни «ҳидлаб» ӯлмоқ ҳам…БАХТда.

Кумушга хат

(Абдулла Қодирийнинг «Ӯтган кунлари»ни эслаб)

Кумушбибим, сизни эсласам,

Ӯтган умрим тортмагай хира.

Салтанатин соғинган шоҳдек-

Ӯтган кунлар-ширин хотира.

Чалдилар-ей айрилиқ куйин,

Чалдилар ҳижронни машшоқлар.

Мен васлингга тӯёлмай қолдим,

Зор йиғлатди «Сегоҳ», «Ушшоқ»лар.

Зайнаб каби кундош қотиллар,

Жоним–сендалигин билдилар.

«Муҳаббатинг омон бӯлгурлар-

Муҳаббатим адо қилдилар».1

Баҳодир Утаев газета «Элчи» № 12(99) 16.12.2022

1.Мирзо Кенжабек сатри

Сӯнгги япроқ…

Сӯнгги япроқ бемажол,

Ӯз бандидан узилди.

Ерга қараб учаркан,

«Яшил» кӯнгли бузилди.

…Оҳ, шаббода, шаббода,

Яқин дӯстим эдинг-а.

Шивирлашган сирдошим–

Охир бошим единг-а!

Болаликдан ӯйингга,

Мен каби эдинг ошиқ.

Сен мусиқа чалардинг,

Мен куйлар эдим қӯшиқ.

Бевафо, беақл дӯст,

Ӯз билганинг қилдинг-да.

Довул бӯлиб келибсан–

«Куч»сизлигим билдинг-да…

…Бир армон мени эзар,

Кӯксимда «чақиртикан».

…Дӯстни «йӯқ» қилмоқ учун,

Довул бӯлиш шартмикан!!

Баҳодир Утаев газета «Элчи» № 2(101) 06.02.2023

Њавас қилдик

Њавас қилдик осмонда,

Баланд учган қушларга,

Ихтиёри -ӯзида

Оёқ қӯли «бӯшларга».

Қушлар деди: қанчалар,

Одамларга яхши-я.

Биздек чӯчиб қуришмас,

Пана жойда ин-уя.

Баҳодир Утаев

ЯНГИ КЕЛИН ТУШГАН УЙ

Кечагина шу уйда,

Бӯлиб ӯтди келин тӯй.

Бунча чирой очибди,

Янги келин тушган уй.

Қатор уйлар ичинда,

Ажралиб турар хушрӯй.

Чамандаги бир гулдек–

Янги келин тушган уй.

Келин бӯлган дилбар қиз-

Янги уйга меҳринг қӯй.

Қадамингдан яшнасин,

Янги келин тушган уй.

Куёв бола, оилам деб,

Келинни жонингдан суй–

Юрсанг, бирам ярашар,

Янги келин тушган уй.

Вояга етган қизлар,

Хаёлида орзу-ӯй.

Ҳавасини оширар,

Янги келин тушган уй.

Майса муйлов йигитлар,

Девор оша чӯзар бӯй.

Тушларини ӯғирлар,

Янги келин тушган уй.

Бахти кулган бу уйдан,

Янграйди ёқимли куй.

Безар Тожикистонни

Янги келин тушган уй.

Баҳодир Утаев газета «Элчи» № 2(101) 06.02.2023

ЊИКМАТЛИ ДУНЁ

Табиат олдида ожиз илму фан,

Вужудим «музлади» кўриб дафъатан!

…Бошқаларга либос кийгизмоқ учун,

Ипак қурти тӯқир ӯзига кафан!

ТОЖИКДАЙ БАҒРИ КЕНГ ХАЛҚ ЙӮҚ, ЖАЊОНДА!

Тожикдай бағри кенг халқ йӯқ, жањонда,

Ҳар не десанг, сӯзсиз кӯнаверади.

Тонггача қӯшни-ла суҳбатни қуриб,

Саҳар даласига жӯнайверади.

Топган тутганини сарфлайди тӯйга,

Хасис, очкӯзликни эплолмас ҳеч ҳам.

Йиғилса тожикнинг барча дӯстлари,

Бир мӯъжаз ҳовлига жой бӯлмас шу дам.

Ғийбат, миш-мишларни ёқтирмас сира,

Оташин гаплардан юради йироқ.

Сиёсатнинг олди-қочдиларидан,

Қадрдон даласин хуш кӯрар кӯпроқ.

Бемаҳал қичқирган жўжа хӯроздек,

«Сим таққан» гумроҳни ош билан сийлар.

Бошқалар ғийбатни бошласа, тожик,

Кӯнгли каби оппоқ пахтадан сӯйлар.

Таннозлар «деҳқон» деб қилмаса писанд,

жаҳли ҳам чиқмайди, келмайди қаҳри.

Меҳнати ортидан ғурури баланд,

Осмон ӯпар хирмон-тожикнинг фахри.

Ӯзини ақлли деган кимсалар,

Авом халқ санайди оддий деҳқонни.

Лекин, шу авом халқ соддалик билан,

Гуллатиб юрибди Тожикистонни.

жаҳоннинг қайси бир юртига борса,

Тожикники бӯлар энг тӯрдаги жой.

Олам боқар унга чин ҳавас билан,

Озод Тожикистон-янги чиққан ой.

Қувонар гӯдакдек далага қайтгач,

Далада ӯзи хон, қоматлари тик.

Қонида жӯш урар болажонлиги-

Боладек беозор мењнаткаш ТОЖИК.

ТЎЛҚИНЛАНГАН…

Тӯлқинланган дарё юзида,

Бир хас келар мисоли кема.

Хас устида–мўрча кӯзида:

На қӯрқув бор, на бор ваҳима.

У чумоли тошқин дарёда,

Ҳалокатга муқаррар маҳкум.

…Яшамоққа ҳаққи бор унинг,

«Бечора»ни қутқазади ким!

Гирдобларда ӯйнаб чумоли,

Ӯтар эди минг бир синовдан.

Қоида шу: чӯкаётганлар,

Ёрдам кутар албат бировдан.

Мен соҳилдан бақирдим унга:

-Айтгил юртинг, насаб, отингни.

Чӯкаётиб бедарак кетма:

Айт, етказай васиятингни.

У бемалол қаддини ростлаб,

Сӯнг қичқирди овозин чӯзиб.

-Мен яшашни орзу қиламан,

Аҳмоқмасман умидим узиб.

Гирдоб тўлќин, пўртаналарнинг,

Мен устида ўйнаб юраман.

Манзилимга етиб соғ-омон,

Сеникига тӯйга бораман.

МУСИЧА

Писмиқланиб юргани учун-

Мусичаи беозор дейди.

Товуқларга сочилган донни,

Ўѓирламай бемалол ейди.

Нечун одам ӯстирар фарзанд

Нечун фарзанд ӯстирар одам–

Ӯзи киймай унга кийдирар.

Оч қолса ҳам ӯзи емайди,

Боласининг қорнин тӯйдирар.

То вояга етгунча фарзанд,

Оналарнинг оқарар сочи.

Оталарнинг бели букчайиб,

Билагидан кетади кучи.

Ана шундай одам корига,

Фарзанд ярар қариган чоғи-

…Умид билан ким ниҳол экса,

Мева тугмай кетмасин «боғ»и.

Оғир жазо-бир парча этдан,

Ӯстирганинг–ноқобил чиқса.

Қариганда-эл-юрт олдида,

Ӯлмасингдан гӯринга тиқса.

Фарзанд дема бир қуруқ таёқ-

Ҳасса каби бермаса фойда.

Баҳридан ӯт бундай фарзанднинг,

Ҳол сӯрмаса йилда,бир ойда.

Йӯл қарайсан,йӯллар адоқсиз,

Кун санайсан-кунлар саноқсиз.

Аллоҳ дейсан,лек бирор кунинг,

Ӯта қолмас азоб, қийноқсиз.

Аллоҳ номин қӯймайсан тилдан,

Беш вақт намоз-жойнамоз узра.

…Ёта солиб ӯлгинг келади,

Бундай тирик юргандан кӯра.

Аллоҳ дейсан,болам дейсан-у,

Етиб бормас ҳеч кимга ноланг.

Бӯлмас экан сенга суянчиқ,

Суянчим деб ӯстирган боланг!!!

2023 йил

ОТАМНИНГ НАСИҲАТИ.

Йӯқотган нарсангни топасан қайта,

Синдирсанг, оласан янгисини ҳам.

У эмас, бу эмас, худодан тила,

Бош-қошинг, тан- жонинг соғ бӯлсин, болам!

Муҳими, тан- жонинг соғ бӯлиб турса,

Қурасан њашамдор эски томингни.

Янгисин топмайсан, ямай олмайсан,

«Қора»га чапланган тоза номингни.

БУЛОҚ СУВИ…

(Вақт ӯлчови)

Булоқ сув шилдираб, сойда ӯйноқлаб,

Ахийри денгизга бир кун етади.

Умримиз ӯтмоқда кунларни қувиб,

Вақт ҳам сув каби оқиб кетади.

Инсоннинг умрини белгилайди Вақт,

Вақтнинг ӯлчови аниқ дунёда.

Вақт келгач етасан сӯнгги бекатга-

Хоҳ учқур отда бӯл, хоҳ бӯл пиёда.

ШЕЪР БАҒИШЛАЙ «ӮТГАН КУНЛАР»ГА…

Насиҳатинг қолдирдим ерда,

Жафо қилмай юрак сӯзимга.

Тушун, дӯстим, мен ахир қандай,

Қарши чиқай ӯзим—ӯзимга?

Илк муҳаббат берган учқундан,

Илҳомларим олар аланга.

Қӯй юпатма, юрагим «ёзай»-

Шеър бағишлай «Ӯтган кунлар»га..

ҲАЛОЛ МЕҲНАТ

Ҳалол меҳнат қилиб ӯргангин, болам,

Меҳнатин ортидан ризќ топгай Инсон.

Ҳеч маҳал ӯрганма кутиб яшашни,

Бировлар қӯлидан мурувват, эҳсон.

Банда берганида бӯлмас барака,

Чумчуқ ҳам тӯймас-ку дон еса қӯлдан.

Бизнинг йӯл бошқа деб бурилиб кетгил,

Ялқов, дангасалар танлаган йӯлдан.

Тер тӯкиб ишласанг, яшайсан бекдай,

Йигит моли ерда…калити меҳнат.

Хизматинг ортидан топганингда бахт,

Сендан узоқ қочгай маломат, миннат!

Хосият бӯлмагай ҳаром пулларда,

Саргардон бӯлмагин тижорат қувиб.

Кӯп сарсон бӯлганлар-бу сарсон йӯлдан,

Қайтдилар охири қӯлини ювиб.

Ҳалол меҳнат билан гар бӯлсанг машғул,

Тун-кунинг осуда, њаётиннг бӯлур ширин.

…Њаётда ҳам бурчим, ҳам қарзим эди,

Болам, сенга айтмоқ бахтнинг бу сирин.

МАҚСАДСИЗ ЯШАМОҚ…

Мақсадсиз яшамоқ-тош экан,

Бӯйнингга осилган қоп-қора.

Ӯтгандан бир илинж истадим,

Шайтонлар чалдилар ноғора.

Кӯнглимга сиғмасди ҳеч нарса,

Ҳис қилдим дунёнинг торлигин…

Чор тараф –ёлғизлик, мавҳумлик,

Унутдим ёрнинг ҳам борлигин.

Ӯзимни тополмай юрибман,

Етишмайди менга нимадир.

Гӯёки менинг бу ҳолатим-

Елканин йӯқотган кемадир.

…Тоза бўлди кӯнглим термулиб,

Бешикдан жилмайган боламга.

Кӯзимни каттароқ очдим мен,

Беҳавас кӯринган оламга.

Атиргул мисоли бу олам,

Чиройин очгандай бӯлди-я.

Чарчоғим тумандай тарқалиб,

Юрагим қувончга тӯлди-я!

Англадим, йӯқотиб юрганим…

Катта шоир…

Катта шоир ёзди рӯйи-рост:

«Дӯст, душманни билолмай қолдик,

Дӯст деганинг душмандан баттар-

Иш битказар авраб илондек».

Шоирлардай бедор «куйчи»нинг,

Бу «жумбоқ»дан бошлари қотган.

Шоирлардан чиққан «илон»лар,

Бегонамас, шоирни сотган.

…Билмам, қачон пайдо бӯлгандир,

Ҳасад билан қараш Инсонга.

Ғаразгӯйлик қачон жойлашди,

Инсон қалби деган маконга.

Бошқа халқлар учса осмонга,

Кашфиётлар қилса тафаккур.

Биз қилолмай бош қашиб юрсак–

Дӯст ҳақида тузукроқ фикр.

Сени дӯстим дея олмасам,

Менга боқсанг ғаним мисоли.

Шу лаҳзада энг буюк армон-

Бӯлмасмикан дӯстнинг висоли.

…Дӯстим бӯлсанг, қучоқ очиб кел,

Ғаним бӯлсанг, бӯлгин рӯпара.

Рақибмисан, бӯл-да муносиб,

Оёқ чалиб юргандан кӯра.

Кучинг кӯрсат, очиқча кураш,

Зӯрлигингни тан олай мажбур.

Йӯқса…дилдан қув ғаразингни,

Сен йӯлингни ДӮСТЛИК томон бур.

Дӯст-душманни фарқламоќликдан,

Вақт топмасак бошни қашлашга.

Тугаб борар имкон, умримиз,

Фурсат қолмас кулиб яшашга.

ЙӮЛ УСТИ..

Йӯл усти..Бир парча сув,

Боқсам, кӯрдим аксимни.

Ойнадай менга аниқ,

Кӯрсатди ӯз «расмим»ни.

Сув каби пок-у зилол,

Бу дунёда бормикан.

Њамма гапни рӯйи-рост,

Айтмоқликка зормикан..

Қаранг, кӯлмак деб уни,

Ӯтган босқилаб ӯтар.

Лек ойнадай борингни,

Аниқ юзинггга айтар.

Ютуқ, камчилигимни,

Юзга айтмай бекам, кӯст.

Кӯлмак сувча ҳимматли,

Бӯлолмадинг сохта, дӯст…

ХАЛҚИМГА..

Она халқим, чориғингни,

Остонангга илиб қӯй.

Ҳар кӯрганда ОЗОДлигинг,

Қимматлигин билиб қӯй.

Чориғинг–ҳур шамоллар,

Ӯйнасинлар пастлатиб.

ЭРКинг-қимматлигини,

Ҳар кун турсин эслатиб.

КЕЛДИ НАВРЎЗ-ЙИЛБОШИ !

Келди Наврӯз-йилбоши,

Кӯзларда севинч ёши.

Мӯл бӯлар элнинг оши,

Юз кӯришдек соғ, омон

Хуш келибсан, Наврӯзжон!

Яшилликдир ҳар даминг,

Ќутлуѓ сенинг қадаминг.

Гӯзалликда йӯқ каминг,

Пойқадами нур меҳмон-

Хуш келибсан, Наврӯзжон!

Қозон тӯла-сумалак,

Еру-осмон-камалак.

Кӯнглимизда-хуш тилак,

Сен-ла яшнар бу жаҳон

Хуш келибсан, Наврӯзжон!

Кӯплаб ситамлар кӯрдик,

Юракда сақлаб юрдик.

Лек сени ёдлаб турдик,

Дилда ќолмади армон,

Хуш келибсан, Наврўзжон!

Англаяпмиз гуноҳни,

Кечир биздек гумроҳни.

Аллоҳ берсин паноҳни,

ОМОН бўлсин тану жон

Хуш келибсан, Наврўзжон!

Мустақиллик бизга ёр,

Халқим озод, бахтиёр.

Тожикистон-гул диёр,

Ҳур юртимга сен шодон,

Хуш келибсан, Наврӯзжон!

Юртбошили-юртимиз,

Қӯлимизда-эркимиз.

Ўзлигимиз-бегимиз

Энди бизда бор имкон,

Хуш келибсан, Наврӯзжон!

Уйимизнинг тӯрида,

Қалбимизнинг қӯрида.

Кӯзимизнинг нурида,

Биз-ла энди сур даврон

Хуш келибсан, Наврӯзжон!

СОХТА ДӮСТ

Сипоњилик, тилёғмаликни,

Жой-жойига солиб бекам, кӯст.

Қалқон қилиб «беор»лигини,

Эшигингни қоқар юзсиз дӯст.

Ӯртоғим деб уйинг тӯрида,

Хандон отиб ейди тузингни.

Тузингни еб сотар дӯст нусха,

Дастурхонинг узра ӯзингни.

Кӯзларида ёнади «қувлик»

Қиёслайман ялтоқи итга.

…Ачинаман, нега баъзилар,

Ўхшашади бошдаги битга?

ИНСОН ТУҒИЛИБДИ

Инсон туғилибди, орзу-армони,

Худди эгизакдек яшар ёнма-ён.

Орзуси етаклар боғи Эрамга–

Армони дилида уради туѓён.

Шеърият мулкининг султони Бобур,

Ҳоқонлик тахтини забт этди бир-бир.

Шоир-ҳукмдорга она Туркистон,

Буюк армон бӯлиб қолди барибир.

…Анда жоним олиб қолган Андижон…

Шоирнинг кӯксида армони-вулқон.

.Шоҳона юртини қӯмсаган сайин,

Кӯзидан ёш эмас, томчиларди қон…

Энг кичик армон ҳам жоннинг эгови–

Ёниб-ёнолмаган юракларда орзу ёнолмай тутар.

Оталар ќалбида кетган армонни,

Фарзандлар мењр ила орзуга элтар..

…Инсон умри қисқа, абадий эмас–

Ӯзининг уйида яшар меҳмондай.

Машҳур шоир бӯлма, бӯлма ҳукмдор,

Дӯстим, бу дунёдан ӯтма армонда!

МЕНИ ШОИР ҚИЛГАН СЕН АСЛИ

Нега менинг руҳларим синиқ,

Нега менинг ӯйларим узун.

Бошим узра осмон тип-тиниқ-

Менинг эса-куйларим маҳзун.

Саволларим сонсиз-саноқсиз,

Яшаш экан-энг қийин жумбоқ.

Суйганимга етолмадим мен,

Сабабларин билмадим, бироқ.

Қийналаман дардим айтолмай,

Ким ҳам тинглар ғам–ғуссам, қайғум.

Дардкашларим-қоғоз ва қалам,

Мен уларга дардимни айтгум.

Кӯз ёшимдек аччиқ мисралар,

Қуйилганда шеър қилиб ёздим.

«Яхши»ларга ҳайкал ӯрнатиб,

«Золимлар»нинг қабрини қаздим.

Муҳаббатим “ҳимоя”си деб,

Мен тӯғаноқ бӯлдим «дарё»га.

Муҳаббатим ютганда «наҳанг»

Мен сиғмасдан қолдим дунёга.

Хазон бӯлган боғларни кезиб,

Соғингандек булбул баҳорни.

Кӯнглим сени қӯмсайди ҳамон,

Кӯрганида «биринчи қор»ни.

Ҳануз мени илҳомлантирар,

Юртим ишқи, сен-гулнинг васфи.

Туйғу солиб қалбимга, гулим,

Мени шоир қилган сен, асли!!!

ОҚ ШЕЪР…

Ёмғир ёғар майдалаб,

Куртакларда-оқ томчи.

Баҳорни соғингандан-

Йиғлаб юборган бодом…

Баҳор, ёмғир ва бодом-

Биринчи дийдорлашув.

Кӯзида ёш бӯлса ҳам,

Улар кўринар сулув.

КӮПРИК

1980 йиллар кӯприк қурдирган Заркамарлик Зайнаб момо хотирасига

Қишлоқнинг ёш-у ќари,

Одамлари йиғилди.

Кӯприк қуриш режасин

Ўйлаб маслаҳат қилди.

Бир-бирини мақташиб,

Ишлар қилинди тақсим.

Биров чекига –тахта,

Бировга тушди мих, сим.

Узун рӯйхат тузилиб,

Ҳатто сайланди «раис».

Шундан қишлоқ ичига

Оралади ташаббус.

Кӯприк ташвиши билан,

Ӯтди о-ю, куз-қишлар.

Юки оғир карвондек,

Олға бормади ишлар.

Одамлар хаёлидан,

Кӯприк қуриш кетмади.

Ӯтиб кетди уч-тӯрт йил,

Кӯприк эса битмади.

…Шу қишлоқда яшарди,

Мењнатсевар бир аёл.

Савоб ишлар қилишни,

Кӯпдан қиларди хаёл.

Уч- тӯрт ойлик нафақа

Қӯлга теккан бир куни.

Шу кӯприкка сарфлади,

Жамѓарган бор пулини.

Иш деганнинг «барор»и-

Экан «ҳиммат» кучида.

Тўя гӯшт еган кӯприк,

Битди ҳафта ичида.

Халқнинг узоғи яқин,

Енгил бӯлди оғири.

Битмай ќолган ишларни,

Қилди кампир охири.

Эшитганлар кампирни,

Жаннати деб аташди.

«Жаннатлик» бӯлганида,

Дилдан уни алќашди.

Савоб-сабаб, шу кампир,

Аждодларнинг тириги.

Чунки њамон хизматда,

Унинг ќурган кӯприги.

КУЧ –АДОЛАТДАДИР

Жаҳонгир Амир Темур бармоғида тилло узуги бӯлиб, унда «Куч-адолатдадур» деган сӯзлар битилган экан.

Сенга тош отганни ош билан сийла,

Ғанимнинг нафсини хамирдек ийла.

Бу ҳам донолардан қолган бир ҳийла,

Куч-адолатдадир, куч -адолатда.

Дунёда ёмондир кӯнгил гумонлик,

Мағлублар бош эгса-бергил омонлик.

Ҳар ким њам бӯлолмас бутун имонлик,

Куч-адолатдадир, куч -адолатда.

Адолат қилолсанг, орзунг ушалгай,

Шоҳ бӯлсанг-юртингга юртлар қӯшилгай.

Пойингга пояндоз-гуллар тӯшалгай,

Куч-адолатдадир, куч -адолатда.

Адолат қуёши-дилинг ёритар,

Адолат шамоли-ғаминг аритар.

Адолат наврӯзи-гулдаста тутар,

Куч-адолатдадир, куч -адолатда.

Адолатли одам-донишманд, доно,

Ё Хизр кӯргандир ёки Мавлоно,

Адолат кучида-бир олам маъно,

Куч-адолатдадир, куч -адолатда.

Адолат «ёқимли», найнинг сеҳридай,

«Ғазаб»ни эритар она меҳридай.

Ӯлсам њам адолат йӯлида ӯлай,

Куч-адолатдадир, куч-адолатда.

Адолат дӯст қилган-дӯстлик мустаҳкам,

Адолат-қалбдаги қалъа, истеҳком.

Адолатдан қӯрқар ғирром, муттаҳам,

Куч-адолатдадир, куч -адолатда.

Адолат-дарахтдир, ширин- меваси,

Ҳаммага бир хил у-йӯқдир «шева»си.

Адолат-ӯлмасдир, бӯлмас «бева»си,

Куч-адолатдадир, куч -адолатда.

Ғанимлар тан олса - Адолат кучин,

Дилидан ӯчиргай адоват, ўчин.

(Баҳодир, шеър ёзди келажак учун)

Куч–адолатдадир, куч –адолатда.

ДУНЁ ШУ ЭКАН-ДА, ДУНЁ ШУ ЭКАН.

Муҳаббат куйини куйлаган Машраб,

Дунёни ёритди шамдай нур тараб.

Ӯзи муҳаббатга зор ӯтди, ё раб,

Дунё шу эканда, дунё шу экан.

Тахтни олиш-Абдулатифнинг аҳди,

Улуғбекда эди-Самарқанд тахти.

Бахт бӯлолмади отанинг бахти,

Дунё шу эканда, дунё шу экан

Тахтни айримлар –олий бахт билди,

Ҳақиқат синмади, сал-да эгилди.

Лек эгик ќад билан тантана қилди,

Дунё шу эканда, дунё шу экан

Темур тузган давлат-«Салтанат» эди,

Салтанат таянчи- Адолат эди.

Ёвмас, шаҳзодалар уни емирди,

Дунё шу эканда, дунё шу экан

Ҳиндистон осмонида «шарқона» парвоз,

«Агра»дан1 янграйди бир туркий овоз.

Бобур «Ҳиндистон»да тополди «эъзоз»

Дунё шу эканда, дунё шу экан.

Яширин орзулар-мансаб талошлар,

Яширин курашлар-иғвога бошлар.

Номарднинг қалбида «тикан»лар, нишлар,

Дунё шу эканда,дунё шу экан

Ӯлгур манфаат деб дӯст дӯстни сотди,

Эй Худо, бир банданг гуноҳга ботди.

Оппоқ тонг уятдан қизариб ботди,

Дунё шу эканда, дунё шу экан.

Халойиқ феълига қоламан њайрон,

Ҳақиқат қилганни кӯришар ёмон.

Ғирром одамларни саќлайди омон

Дунё шу эканда, дунё шу экан.

Агра- Хидистондаги машҳур шаҳар

«ШОИР»ЛАРДАН КУЙГАН ЗОРЛАНДИ..

(ҳазил шеър)

«Шоир»лардан куйган «зорланди»

«Шоир»лардан «дӯст» чиқмайди деб,

Шоир дея нолийди «биров»

Аямайди зиёфатинг еб.

Шоир зоти юз-хотир қилмас,

Чумолидан ясайди туя.

Бир «деҳқонча» содда сӯзингни,

Ҳажвий шеър ё қилар аския.

Ӯз гапингдан ӯзинг уялиб,

Қулоы мисли қизарган лола.

Ич-ичингдан ӯзинг койийсан

«Боламан-да, ҳалиям бола»!

Шоирларнинг шеърларин ёдла,

Бащрингга бос китобини ҳам.

Шоирларни кӯрганда, шеърхон,

Улар билан ташлагин қадам.

Шеърнинг сеҳри боғлагач беип,

Борар эдинг қочиб қаерга.

Насињат шул: «Шеърлари гар,

Ёќса мухлис бўлгин ШОИРга».

ҚАҲРАТОН ҚИШ

(ҳазил шеър)

Қаьратон қиш совуғи,

Уйга қамар барчани.

Ҳамма беркитар зичлаб,

Њатто кичик дарчани.

Баҳор келса чарақлаб,

Гул-гул яшнайди олам.

Истаб қолар шу лаҳза,

Юз йил яшашни одам.

Ӯзгарар тӯрт фаслда,

Табиат об-ҳавоси.

Табиатнинг тӯрт хилда,

Бордир қӯшиқ, навоси.

…Баъзиларнинг уйида

Айтсам, қизиқ буёғи.

Об-ҳавони «ӯрнатар»

Хотиннинг қош-қовоғи.

Биргина имосида,

Сӯзсиз юзта маъно бор.

Қошларини чимирса,

Эрга дунё бўлар тор.

Типирчилар бечора,

Қафасга тушган қушдек.

Шу хотинни севганин-

Унутар ширин тушдек.

Хаёлимда бир савол,

Қамчилайди ғиротин.

Ҳовлида ким зӯр ӯзи:

«Табиатми, ё хотин»!

Донолар: Эр-ердаги,

Хотиннинг «худо»си дер.

Табиат ӯз жойида,

«Уй»да ҳурмат топсин Эр.

«АҲИЛЛИК»

Ёмон кӯрар иғвогар,

Дӯстликни, аҳилликни.

Кўнгли ќора, юраги,

Хушлайди бахилликни.

Одамлар орасида,

Иғво, ғийбатдир иши.

У бор… Бўлиб ейолмас,

Бир «майиз»ни қирқ киши.

«МАРДЛИК»

Оёққа чалиш каби

Номард «усул»дан воз кеч.

Мард бӯлсанг ҳалол кураш,

Йиқилганни тепма ҳеч.

Зӯрлигингни кӯрсатиб,

Белбоғин еч белидан,

Елкасин ерга босиб

Ушлаб,турғаз қӯлидан.

«НАСИҲАТ»

Бор давлатингни сарфла,

Кӯнглинг тусаган ишга.

Минг тиллога бир дӯппи,

Олиб кий, майли, бошга.

Фақат хиёнат қилма,

Ӯз умринг-омонатга

Эгри юрсанг, умрбод

Қолурсан ёмон отга.

Афсус

Савлатидан от ҳуркар,

Фил кучи бор билакда.

Сичқондай писиб юрар,

Маќсад йӯқдир тилакда.

Њайф ғайрат, ҳайф орият,

Завол топган йигитлик.

Бу ҳам халқнинг бошига,

Келган битта кӯргулик.

«САРҲИСОБ»

Тӯйингга ош егани,

Келганга етмас кӯрпа.

Ёрдамга муҳтож чоғда,

Топилмас бирор «шарпа».

Бир мушкиллик дастидан,

Эгилганда маѓрур бош.

Саноқли дӯст, қариндош,

Бӯлар шу пайт елкадош.

КИЧИК НАСИҲАТ!

Энг аввал дил, пок бӯлсин,

Гоњ йиртиқ кий, ямоқ кий,

Лек топган бурда нонинг,

Ҳалол бӯлсин, нафсинг тий.

Шукур қилиб борига,

Яшаган-фақир бўлмас.

Ҳадисларда битилган,

Ўша мусулмондир, бас!

2023 йил

КӮЗЛАР…

Кӯзлар бир зум учрашган лаҳза,

Юрагимга туташди олов.

Бир учқундан чиққан аланга,

Юрагимда ёнмоқда лов-лов.

Бир ӯт кетгач ёнавераркан,

Ҳӯлу-қуруқ баробар шу пайт.

Мен-ку куйиб адо бӯляпман,

Сен ҳам жоним, боқмагин лоқайд.

Ё ӯзингни от шу оловга,

Ёки мени қутқаз бутунлай.

Бу дунёдан кетмай армонда,

Ёнаётиб қӯлингда ӯлай.

Баӯрингга бос қӯлларинг билан,

Ол жонимни шундай тахлитда-

Бахтни ҳеч кӯрмай кетгандан,

Бахтни «ҳидлаб» ӯлмоқ ҳам…БАХТда.

САДОҚАТЖОН, САДОҚАТ

Сенинг онанг-муҳаббат,

Сӯзинг-мен ёзмаган хат.

Сенга термулмоқ-роҳат,

Садоқатжон, Садоқат.

Қарашларинг-чиройли,

Туришларинг-чиройли,

Кулишларинг-чиройли,

Садоқатжон, Садоқат.

Таърифингга тил ожиз,

Юрагим куяр жиз-жиз,

Сен ягона, битта қиз,

Садоқатжон, Садоқат.

Қарайин њам демайсан,

Ошиылигим билмайсан,

Ёнгинамга келмайсан,

Садоқатжон, Садоқат.

Гулга ӯхшар бӯй-бастинг,

Юракка бир дард осдинг.

Бормиди, менда қасдинг,

Садоқатжон, Садоқат.

Севги-њар кўнгилнинг иши,

Сен яхшисан, мен яхши.

Диллар топишса яхши,

Садоқатжон, Садоқат.

Сен-дилтортар сарвиноз,

Кӯп њам қилаверма ноз.

Мен ўзингга ишқивоз,

Садоқатжон, Садоқат.

Гул бӯлиб кел ёнимга,

Бўй тарат бӯстонимга,

Роҳат бер бу жонимга,

Садоқатжон, Садоқат.

2023 йил

МЕН УЧУН СЕН ТИЛЛО ҚИЗ.

Сени севаман десам,

Ҳажрингда куйдим десам,

Ишонмайсан, эй санам,

Мен учун сен тилло қиз.

Қалбимда баҳор фасли,

Кӯнглимда ёрнинг васли.

Энг чиройли–сен асли,

Мен учун сен тилло қиз.

Бири-биридан гӯзал,

Ҳар қизнинг њусни-ғазал,

Ҳаммасидан сен афзал,

Мен учун сен тилло қиз.

Бу – дунёда сен бита,

Ишқингга зор мен- бита,

Қуёш битта, ой – битта,

Мен учун сен тилло ыиз.

«Тилло»лигинг билсанг-чи,

Назарингга илсанг-чи,

Севгим, қабул қилсанг-чи,

Мен учун сен тилло қиз.

Аҳдим, умидим-сендан,

Тахтим, умидим-сендан,

Бахтим, умидим-сенсан,

Мен учун сен тилло қиз.

2023 йил

СЕН ҲАЛИ ҒУНЧАСАН

Сен њали ғунчасан, очилмаган гул,

Ҳали «сайрамаган» сени деб булбул.

Гулдек жамолингни соғинар кӯнгил,

Ёлғон де, рост дегин, гапимга ишон,

Йӯлингда муштоқман гӯзалим, Гулшан!!!

Њажрингда қолдим мен бир гулдек сӯлиб,

Бағримни ёқасан сен ширин кулиб.

Олдингдан ӯтаман сенга термулиб,

Ёлғон де, рост дегин, гапимга ишон,

Йӯлингда муштоқман гӯзалим Гулшан!!!

Тушимда биргасан-бирга ёнма-ён,

Мендан њам бахтлироқ бормикан шу он?

Чин дилдан суймоқлик–ҳам шараф ҳам шон,

Ёлғон де, рост дегин,гапимга ишон,

Йӯлингда муштоқман гӯзалим, Гулшан!!!

Кӯзингга термулмоы-бунчалар ширин,

Наҳотки, сезмайсан юрагим сирин.

Қачон топар суйган қалблар бир-бирин?

Ёлғон де, рост дегин, гапимга ишон,

Йӯлингда муштоқман гӯзалим, Гулшан!!!

2023 йил

ПАРИВАШ ҚИЗЛАР

(Қӯшиқ)

Париваш қизлар-гулзор,

Мен гулзорда гулга зор.

Муҳаббатим қилиб рад.

Бӯлдинг бунча дилозор.

Кетаман ёр, кетаман,

Бошим оққан томонга.

Муҳаббатим «хор» қилиб,

Сендек «меҳри»ёмонга.

Жамолингда нигоҳим,

Билмассан дилда оҳим.

Қарамайсан, менга ёр

Нима экан гуноҳим.

Кетаман ёр, кетаман,

Бошим оққан томонга.

Кӯнгилгинам фарёди,

Етиб борди осмонга.

Оҳ, суюкли маликам,

Фироқингда чекдим ғам.

Термуламан ой каби,

Сенсиз дунё менга кам.

Кетаман ёр, кетаман,

Бошим оққан томонга.

Лек юрагим талпинар,

Сен томонга- меҳмонга.

Қалбинг шунча тормикан,

Сенга биров зормикан,

Муҳаббатим қилдинг ноз,

Ё суйганинг бормикан?

Кетаман ёр, кетаман,

Бошим оққан томонга.

Ёш юрагим тӯлдириб,

Афсус, андуҳ, армонга.

Муҳаббатинг ӯлмасин,

Гуллари ҳам сӯлмасин,

Муҳаббатга зор қалбинг,

Оташлари сўнмасин.

Кетаман ёр, кетаман,

Бошим оыыан томонга.

Бир муҳаббат топилгай,

Сенга ёќмас «ёмон»га.

ҚАЙДАН ҲАМ…

…Қайдан ҳам ола қолдим,

Лабларингни тотини.

Бунчалар ширин экан,

Айта қолгин отини.

Шакармиди, қандмиди,

Асалмиди-энг тоза.

Ширинларнинг ширини-

Лабинг қилай овоза.

Лабларингни тотини,

Бошќа лабдан топмадим.

Яна шундай ширинлик,

Изламадим, чопмадим.

Ширини кетмасин деб,

Ҳатто сув ичолмайман.

Жоним, кечир лабингдан,

Энди воз кечолмайман.

Сени ёргинам дейман,

Лаби ширин, асал қиз.

Қалбингда муҳаббатнинг,

Энг чиройли расмин чиз.

Менга аталган ӯша,

Лабингдаги ширинлик.

Дилимга солди шодлик,

Энди меники бӯлгин,

Оҳ, гӯзалим ҚУБОДЛИК.

МУҲАББАТНИНГ АРМОНИ

Бу ҳаётнинг чағир йӯлида,

Ҳамсафардир гоҳо армонлар.

Муҳаббатга етай деганда,

Етмай қолар имкон, дармонлар.

Юрагимдан недир узилар,

Армон бӯлди менга висолинг.

Сийпар бӯлди муҳаббатсиз қӯл-

Лабингдаги у қора холинг.

Шириннинг бир нигоҳи учун,

Тоғда чекди машаққат Фарҳод.

Муҳаббатни ӯлдириб кетди,

Муҳаббатнинг армони, ҳайҳот.

Муҳаббатнинг армони зинҳор,

Яшамаса одамлар аро.

Юрмас эди севишган ёшлар,

Бошларини эгиб, ғамсаро.

Насиб этса ҳаммага висол,

Бӯлмасайди ҳижрон дунёда.

Бӯлмас эди МУҲАББАТ буюк

Севилмоқ ҳам жондан зиёда…

МУҲАББАТСИЗ ОЧИЛГАН ГУЛЛАР.

(Қӯшиқ)

Хушбӯй гулга нигоҳингни санч,

Дилинг топсин таскину-юпанч.

Лек кӯнгилга беролмас қувонч,

Муҳаббатсиз очилган гуллар.

Юракдаги энг азиз сирни.

Қизғалдоқлар очилган қирни.

Қайдан билсин севги, сурурни-

Муҳаббатсиз яшаган диллар.

Чин муҳаббат-очилган «пахта»,

Суймаган дил-куйлари сохта.

Суймоқлик ҳам энг катта бахтда,

Муҳаббатсиз куйлаган тиллар.

Муҳаббат бу-гулбахтдир мангу,

Муҳаббат бу-кӯнгилда кӯзгу.

Муҳаббат-тиғ тегмаган мавзу,

Муҳаббатсиз шеър ёзган қӯллар,

Яшасанг, умринг файзсиз,

Наврӯз келса гулсиз, лоласиз.

Сиз бегона-«бахти қора»сиз,

Муҳаббатга элтмаган йӯллар.

2023 йил

НИГОҲИНГДА…

Нигоҳингда-тӯзонда қолган-

Муҳаббатим мунгли мӯлтирар.

Қӯш гавҳаринг-қорачиғингда,

Менинг аксим мањзун ӯлтирар.

Нигоҳингда бӯлмиш мужассам,

Бир китобга сиғар «фалсафа»

Юраккинам ӯқийди тинмай,

Лек, муњаббат гўё сафсатта.

Тақдир ҳукми аччиқ, озорли,

Мен-сен бӯлдик айри никоҳда.

Армон, алам, таъналарингни,

Англаяпман битта нигоҳда.

Англайману, етмас иложим,

Ӯртар мени ўтли бир фироқ.

Нигоҳингдан қочганим сайин,

Бораяпман сенга яќинроќ.

Орзулардан тӯлмаган умрим,

Армонларим энди тӯлдирар.

Ӯлдирса ҳам қилич, найзамас,

Нигоҳларинг мени ӯлдирар.

2023 йил

БОҚИШЛАРИНГ..

(Қӯшиқ)

Боқишларинг –дард бӯлиб,

Юрагимни эзади.

Изтироб – кўзёшларим,

Юзларимдан сизади.

Осмонга тутун бӯлиб,

Чиқиб кетди-ку оҳим.

Муҳаббатнинг дардидан,

Фориѓ ќилгил, Аллоҳим!

Менинг оҳим бузганда,

Осмонингнинг ҳавосин.

Жаҳоннинг табиблари,

Топишолмас давосин.

Муҳаббат-тузалмас дард,

Михлаб ќўяр тӯшакка.

Барча азоб, изтироб,

Тушар шӯрлик юракка.

Эгилмаган бошларни,

Эгиб қӯяр–муҳаббат.

Букилмаган бардошни,

Букиб қӯяр–муҳаббат.

Муҳаббатинг-гул дардинг,

Олиб келсин қошимга.

Муҳаббатинг тож қилиб,

Кийиб олай бошимга.

Фориғ бўлиб дардингдан,

Яшнаб кетасан гулдай.

Сени дарддан тузатган-

Муҳаббатинг мен бӯлай.

Уйимиздан аримас,

Баҳорнинг хуш ҳавоси.

Ёниб куйлар бахтимиз,

Шӯх булбуллар навоси.

2023 йил

ЯНА БАҲОР ҚАЙТДИ ҚИРЛАРГА.

Яна баҳор қайтди, қирларга,

Яшиллигу, гуллола келди.

Майсаларни ӯпиб, эркалаб,

Намхуш-намхуш шабода елди.

Баҳор қайтди яна қирларга,

Дарахтларга илинди гуллар.

Яна умид япроғин ёзди,

Қишдан «зада» бӯлган кӯнгиллар.

Баҳор қайтди бутун оламга,

Мавжудотлар қайта уйғонди,

Қор тагида ётган тупроқда–

Яна ҳаёт жўшќин тўлѓонди.

Баҳор билан қайтди, қушларжон,

Қайтди ярим дунёни кезиб.

Бу юртларни унутолмабди,

Кетолмабди бу юртдан безиб.

…Баҳор қайтди, йӯқ, йӯқ, қайтмади,

Адашдими дилдаги борим!

Гулбаҳорим, қайтмади нега?

Нега қайтмас менинг «БАҲОР»им?..

Турналардан кутиб хушхабар,

Мен йӯлида интизор, муштоқ.

Гуллар, қушлар қайтади ҳар йил,

Гулбаҳорим-қайтмайди бироқ.

Умрим эса камон ӯқидек,

Учиб борар- бӯйсунмас менга.

Олисларда қолган ёшлигим-

«ГУЛБАҲОР»им, не бӯлди сенга?

Самодаги уч кунлик ойдек,

Қалбим кемтик-бағрим ӯяман.

«Гулбаҳор»сиз йилни умримга,

Бир ёш қилиб қӯшиб қӯяман!

2023 йил

ОЙБАЛАНД

(«Эга»сини излаб юрган шеър)

(Қӯшиқ)

Ойбаланд, Ойдан баланд,

Баланд ойим бӯлдингиз.

Севгида бизни қийнаб,

Хасис «бойим» бӯлдингиз.

Кӯриб турса њам кӯзлар,

Лекин етмас қӯлларим.

Мунча йироқ бӯлди-ей,

Сизга борар йӯлларим.

Ойбаланд, Ойбаланд.

Баланд ойим бӯлдингиз.

Севгида бизни қийнаб,

Хасис «бойим» бӯлдингиз.

Атрофингизда парвона,

Қуёш –ҳуснингиз шайдоси?

Бечора юлдузлар хам,

Мендек севгинг гадоси.

Кӯзлар кӯриб турса њам,

Етиб боролмадик биз.

Икки жон овораси,

Келиб олиб кетинг сиз.

Само-сизнинг ўлкангиз,

Унда ӯйнаб кулайлик.

Ер бӯлмаса, самода,

Бизлар бахтли бӯлайлик.

Ойбаланд, Ойдан баланд,

Баланд ойим бӯлдингиз.

Севгида бизни қийнаб,

Хасис «бойим» бӯлдингиз.

2023 йил

ГУЛБАҲОРИМ, ӮЗИНГСАН,

ДИЛБАҲОРИМ, ӮЗИНГСАН

Дилдаги нола-зорим,

Эрта келган баҳорим.

Муҳаббатим-мадорим,

Гулбаҳорим, ӯзингсан.

Дилбаҳорим, ӯзингсан.

Муҳаббатим-дулдулсан,

Юрагимда бир гулсан.

Чаманимда булбулсан.

Гулбаҳорим, ӯзингсан,

Дилбаҳорим, ӯзингсан.

Сени юракдан севдим,

Сен-ла яшасам девдим.

Бахтиёр бӯлсам девдим.

Гулбаҳорим, ӯзингсан,

Дилбаҳорим, ӯзингсан.

Мен-ҳуснингни шайдоси,

Сен-муҳаббат садоси.

Биз-муҳаббат гадоси,

Гулбаҳорим, ӯзингсан,

Дилбаҳорим, ӯзингсан

Ӯзлигингни намоён қил

Ӯзлигингни намоён қил,

Фидо бӯл Ҳақ- йӯлида.

Қанча орзу, қанча армон,

Чӯкиб ётар халқ дилида.

Осмонӯпар улуғ тоғ-халқ,

«Қучоғи»дан тер «дӯлона».

Орзуси гар ота бӯлса,

Армонига бӯл сен Она.

…Ариқ қазиб сув келтирсанг,

Ӯзанингга бурасан-да.

Бировга оқибат кӯрсатсанг,

Сен оқибат кӯрасан-да!

ТӮРТЛИКЛАР

Савоб десам, кӯксим ғурур ӯрайди,

Туғишгандай, њамма аҳвол сӯрайди.

Қариганда, мен боќќандим отамни,

Мен қарисам, менга болам қарайди.

\*\*\*

Роса истасам њам ӯзимни,

Ӯрнингизга қӯя олмадим.

Њарчанд ҳавас қилмайин сизга,

Мен сизчалик сева олмадим.

\*\*\*

Чин дилдан суйганим-куйганим бӯлди,

Муњаббатим изњор қила олмадим.

Кимгадир дардимни тӯкмоқчи бӯлдим…

Кимга…кимлигини топа олмадим.

\*\*\*

Истамайман сени кӯришни,

Истамайман озор чекишни,

Бегонадир бизларга висол,

Хайр, жоним, энди яхши қол.

\*\*\*

Тӯлган идишни қайта тӯлдириб бӯлмас,

Ёғиб бӯлган булутни ёғдириб бӯлмас.

Бир муњаббатдан сармаст, шодон юракка,

Икки муњаббатни сиғдириб бӯлмас.

\*\*\*

Кӯнгилда бор бӯлса истак ва хоҳиш,

Ҳар кимнинг қӯлидан келар савоб иш.

Бӯлмайди савобнинг катта-кичиги,

Вақт ҳам танламагай баҳорми ё қиш?

\*\*\*

Яхшилик қилгин-у, дарёга оқиз,

«Қудуқ»қа ташласанг, чиқар пақирга.

…Яхшиликнинг миннат ошин егандан,

Бир бурда қотган нон афзал «фақир»га.

\*\*\*

Ким равон йӯл солган, ким кӯприк бузган,

Кимдир дарахт кесган, ким қудуқ қазган.

Бу не қабоҳатки адолат қилган-

Одамни аташса ақлдан озган..

\*\*\*

Тақдир-ӯз ҳукмини ӯтказган ҳоким,

Тақдирнинг битигин ӯзгартолган ким?

Тақдир-ёзуѓидан қочиб бӯлмайди,

Тақдирнинг ҳукмидир энг ОЛИЙ ҲУКМ

\*\*\*

Аввало мевалар пишмай ѓўр бўлар,

Мӯлроқ туз таъом таъмин, шӯр қилар.

Оламга теран боќ тоза кӯз билан-

Ғараз кӯз одамнинг дилин «кӯр» қилар.

\*\*\*

Туғилса, ӯғлингга қӯйгил яхши от,

Улғайса, олиб бер чопќир бедов от.

Ёвга юртин берса, сотқинлик қилса,

Душман эмас, ӯзинг нақ кӯксидан от.

\*\*\*

Дӯстингга осмондай кенг бағрингни оч,

Меҳрингни бошидан қуёшдайин соч.

Дӯстликка вафо қил, фидо бӯл, аммо,

Нафси ӯпқон бӯлса, дарњол ундан қоч!

\*\*\*

Ҳеч ќачон тик турмас ичи бӯм-бӯш қоп,

Дӯст топсанг, дӯстликка ярайдиган топ.

Дӯстим деб атама синалмаганни,

Дуч келган дастакдан чиқмас кетмон соп.

\*\*\*

Дӯстнинг йӯқ айбини излаган номард,

Дӯст қоқилса, устидан кулганлар номард.

Ёмонликка яхшилик қилган дӯстининг,

Мардлигин кӯрганда соч юлган номард.

\*\*\*

Мењмонни уйингни тӯрига ӯтқаз,

Дастурхон лиқ бӯлсин билмай «камомад»

Мењмонинг иззат қил, айла эњтиром,

Ортиқча илтифот бӯлар хушомад.

\*\*\*

Эгилган бошларни кесмагай қилич,

Орият ӯлимдан устун эмасми?

Тиз чӯкиб бир кунда минг бор ӯлгандан,

Тик туриб мард ӯлмоқ-афзал эмасми?

\*\*\*

Вақти етса эскирар либос,

Вақти етса кетар мансаб њам.

Одам эмас дунё устуни,

Вақти етса ӯтар одам њам.

\*\*\*

Қарасам, ойда њам доғлар бор экан,

Булбуллар ичинда зоғлар бор экан.

Дӯстининг бошига мушкил иш тушса,

Юз ѓамгин, лек, кӯнгли чоғлар бор экан.

\*\*\*

**САККИЗЛИКЛАР**

Гапингдлан келаркан халќнинг «мењр»ини,

Зўравонлик билан ќозонмоќ саси.

«Иззат-њурмат»ингни ќилгани билан,

Халќнинг тўлиб борар сабр косаси.

Андиша ќилганни ќўрќоќ демагил,

Обрў саќлаганга «бало» юќмайди.

Балки сен бойвачча, балки муштумзўр,

Сабри тугаганлар сендан ќўрќмайди.

\*\*\*

Туғилибиѓ яшамоќ, ўлмоќ њам-

Ваќтида бўлгани яхши-да.

Инсондай буюк зот туради,

Ибратли ишларнинг бошида.

Савобкаш дея сиз таърифланг,

«Бори»ни халќига берганни.

Ачининг, њеч маъќул топмангиз,

Ёш ўлиб, жаннатга кирганни.

\*\*\*

Нега менга таъна ќиласан,

Бир мен эмас-ёрдан айрилган.

Муњаббатнинг остонасида,

Ќанотлари синиб, ќайрилган.

Мен-ку севиб айрилдим «ёр»дан,

Ёди ќолди бир умрчалик.

Ёр васлига етолмасанг њам,

Севолдингми, ўзинг, менчалик!!

\*\*\*

Ёлѓон умри ќисќа-ёлѓоннинг умри,

Бир ёниб ўчади гугурт чўпидай.

Хаспўшлар ўт кетган њаќиќатни у-

Кал бошни яширган зарњал дўппидай.

Ўт кетган њаќиќат ёнолмай тутар,

Кулин титкилсанг, милтирайди чўѓ.

Ќаловин топсангу, пуфласанг ёнар,

Олов-њаќиќатга зинњор ўлим йўќ.

\*\*\*

Нигоњингни менга ќадама,

Киприкларинг найза бўлса њам.

Фаќатгина «ундай» ќарама,

Гарчи мени ёмон кўрсанг њам.

Хасталикдан турган бемордек,

Нигоњингга етмас бардошим.

Ќорачиќдан термулар менга

Муњаббатим-ўн саккиз ёшим.

\*\*\*

**ЯША, МИЛЛИЙ АРМИЯ**

Биз ўќиймиз аълога,

Олиб таълим-тарбия.

Ќувноќмиз, сен туфайли

Шонли, миллий Армия

Сен борсан, биз дунёда,

Озодмиз, шод, ќувноќмиз.

Сенга шарафлар бўлсин,

Енгилмас Армиямиз.

Биз-ҳуррият болаларин, (Истиќлол)

«Аъло» ўќисин дея,

Тинчлик учун курашар,

Бизнинг миллий Армия.

**ЌИЗЧАМ**

Ќизчам маќтаниб ќолди,

Дугонаси Санамга;

Шеър ёзиш-китоб ёзиш

Оппа-осон дадамга.

Уйќуга ётар палам,

Ёки турсам сањарлаб.

Менинг «билаѓон» дадам,

Шеър ёзар бошин ќашлаб.

Дадам илњоми келар,

Ќўлга ќаламин олса.

Шеър-трактор эмас-ки,

Йўлда бузилиб ќолса.

Ќизчам «фалсафа»сига,

Мен ўзимча куламан.

Ва ќизчамга тонг мањал,

Бита «тилак» ќиламан.

Шеър ёзиш машаќатин,

Шоир бўлсанг биласан.

Игна билан ќудаќни,

Тезроќ ќазиб бўласан.

**«МУЃОМБИР» БОЛА**

Ён ќўшним Ќањњорнинг бор,

«Жажжи» икки укаси-

Кичиги бир ёшда-ю,

Уч яшарлик «катта»си.

Кичкинтой-ширинтой деб,

«Кичиг»ин суяр Ќањњор.

…Менга ишонганидан,

Сўнг «сир»ни ќилар ошкор:

Ойим тушунолмайди,

«Укам»нинг не деганин.

Укам айтиб беролмас,

«Конфет»ни ким еганин!!!

**«ВАЪДА»**

Овуниб турсин дея,

Конфет берсам Хошимга.

Тўрт-беш даќиќадан сўнг,

Йиѓлаб келди ќошимга.

Деди; солсам оѓзимга,

Тилим «ширин» бўп ќолди.

Кейин излаб топмадим,

«Конфет» эриб йўќолди!!

Энди конфет берсангиз,

Уни емай юраман.

Сиз «футбол»дан ќайтгунча,

Мен овуниб тураман.

**ЌЎЃИРЧОЌ БИЛАН ЌИЗЧАМ**

Ќўѓирчоќ билан,

Уч яшар ќизим.

Суњбатлар ќуриб,

Ўтирарди жим.

Ќизиќиб ќолиб,

Ќизчам њолига.

Жавоб топмадим,

Бир саволига;

Иззат њурматда,

Ќилай деб мењмон.

Олдига ёздим,

Хушрўй дастурхон.

Дугонам дея,

Музќаймоќ берсам,

Ичолмас экан,

Шакар чойни њам.

**ЌОРБОБО**

Ойи деди Њумоюн;

Сиз «ёлѓончи» экансиз.

Янги йилда келади,

Ќорбобони дегансиз.

Ариќчанинг бўйида,

Ювинмоќда бир одам.

Ќорбобога ўхшайди,

«Ќорќиз»и бўлмаса њам.

Юз бошини ишќалаб,

Оќ ќорга кўмилмоќда.

Юринг, ойи кўрамиз,

«Ќорбобо» чўмилмоќда.

**«КУЧЛИ» БОЛА**

Бозордан то уйгача,

Йўлда тўхтаб дамо-дам.

Нафасини ростлади,

Дадамдай «катта» одам.

Мен-чи, ойи мутлаќо,

Чарчамадим, толмадим.

Бир ќадам њам дадамдан,

«Орќа» роќда ќолмадим.

Дадамдан мен «кучли»роќ,

Эканлигим билдим-да,

Мен толмадим, дадамнинг,

Елкасида эдим-да.

**МЕН ЭМИШМАН БЕКАЛЛА**

Мен «бекалла» эмишман,

Ошќовоќ у, бош эмас,

Юрган билан елкам-да,

Њеч бир ишга ярамас.

Ойим, дадам ўзиям,

«Ёлѓон»ни дўндиришар.

Ва барибир бошимга,

«Дўппи»ни ќўндиришар.

Ќандай тили боришар,

Сен «бекалла» дейишга.

Мана, яраб ќолди,

«Янги дўппи» кийишга.

**ДАДАСИНИНГ МЕЊМОНИ**

Дадасининг мењмони,

Сўраб ќолар Зоирдан;

«Ќани, полвон, айтинг-чи,

Келаяпсиз ќаердан?»

…Тоѓа, «мењмон»лигингиз,

Мен-ку аниќ биляпман.

Нањотки, сиз билмайсиз,

Мен «мактаб»дан келяпман.

**ЃИЙБАТ**

Уч-тўртта ќўшни хотин,

Йиѓилиб ќолса доим.

Товуѓим ѓийбатини,

Бошлаб юборар ойим.

«Ќоќоќ»лаган товуши,

Дунёни бузай дейди.

Тухумидан дарак йўќ,

Донни-чи, мўл-кўл ейди.

Яшш-шамагур, туѓмайди,

Билмадим, ё бепуштми!

Макка-донни кўрганда,

Билмайди њеч кишт-пиштни.

Менинг учун товуѓим,

Роса эшитар дашном.

Лекин ѓашин келтирмас,

«Пушти» совуќ деган ном.

Тобимиз йўќ ѓийбатга

Билганимиз ќиламиз.

Тухум туғилар жойни,

Мен ва товуќ биламиз.

**МЕН ЯХШИМИ Ё ДАДАНГ?**

Ойиси сўрар Нордан,

«Мен яхшими ё даданг?»

Нор дейди: Ойи аввал

Ќанддан чўзиб сўнг сўранг.

Мен учун бариси бир,

Хоњ ойимдир, хоњ дадам.

Яхшидир-менга энг кўп,

Ширинлик берган одам…

**«ЯЛЌОВ» БОЛА**

Иш буюрсам

Укам Камол

Сал ишим бор-

Дейди дарњол

Индамасам

Ухлаб ётар,

Офтоб чиќиб

То кунботар.

Њатто чиќмас,

Ўйнагани.

Дўстлар билан,

Ќувнагани.

Уйќуни-иш

Њисоблайди,

Ўзин ўзи

Хўп алдайди.

Кўп ухлашни

Ќилди орзу

Оќибатда-

Натижа шу:

Зўр дангаса

Бўлиб ќолди-

Комил ялќов

«Номин» олди.

**ТАРЖИМАИ ЊОЛ**

Утаев Бањодир Маматќулович 1968 йил 29 апрелда Ќубодиён ноњиясининг Заркамар ќишлоѓида дунёга келган, 1975-1985 йиллар Ќубодиён ноњиясидаги №13-ўрта мактабда аъло бањолар билан ўќиган.

Ќубодиён ноњияси њарбий комиссариати йўлланмаси билан 186 йили Ќўрѓонтеппа шањридаги ДОСААФ хайдовчилар мактабида таҳсил олган. 1986 йил ноябрдан то 1987 йил апрел ойларигача Украинанинг Одесса вилояти Котовский шањрида кичик мутахассислар тайёрлаш њарбий мактабини тугатгач, 1987-1988 йиллар РВСН ќўшинида (Ракетний войска стратегического назначения) Беларус Республикаси Гомел шањрида, Ѓарбий Украинанинг Ивано-Франковский вилояти Коломия шањрида бўлим командири, взвод командири ўринбосари, рота старшинаси вазифасида њарбий хизматни ўтаган.

1989-1994 йиллар Файзулла Хўжаев номидаги Самарќанд ќишлоќ хўжалиги институтининг, ќоракўлчилик факултети кундузги бўлимини имтиёзли диплом билан, зоинженер-ќоракӯлшунос ихтисоси бўйича тугатган.

1994-2004 йиллар Ќубодиён ноњиясидаги Шаҳритуз ММЖС идорасида (Машинно-мелиоративная животноводческая стансия) гараж мудири ва бош муҳандис вазифаларида ишлаган.

2004-2014 йиллар Русия Федератсиясида мењнат муњожирлигида бўлган. 2015 йилдан Ќубодиён ноњияидаги «Заркамар» жамоатининг турли соњасида-ќишлоќ хўжалиги бўйича етакчи мутахассис-агроном, дин соњаси бўйича бошмутахассис (танзим), Жамоат Бошмуњосиби вазифаларини ижро ќилиб келган.

Айни кунларда Ќубодиён ноњияси «Заркамар» жамоати котиби вазифасида мењнат ќилмоќда.

Оиладор, 5 фарзанди бор.